Vragmotorbestuurders dreig om te staak | Nuus24
Johannesburg – Suid-Afrikaanse vragmotorbestuurders dreig om te staak nadat salarisonderhandelings met werkgewers 'n dooiepunt bereik het, het die vervoerwerkersvakbond Satawu Sondag gesê. Die South African Transport and Allied Workers’ Union (Satawu) het kennis gegee om vanaf Maandag te staak, maar omdat dit 'n openbare vakansiedag is, sal die staking eers Dinsdag in werking tree, het 'n woordvoerder gesê. "Ons oorweeg huidiglik 'n aanbod wat deur die werkgewers gemaak is, maar ons moet dit eers met ons lede bespreek. Ons gaan ons lede Dinsdagoggend kontak," het Vincent Masoga aan AFP gesê. Volgens Masoga eis vragmotorbestuurders 'n 12% verhoging vir 2013 en 2014. Hy wou nie die werkgewers se aanbod bekendmaak nie. – Volg Nuus24 op Twitter.